Škola je v zmysle zákona NR SR číslo 211/2000 Z.z. zo 17.mája 2000 o slobodnom prístupe k informáciám a o zmene a doplnení niektorých zákonov (zákon o slobode informácií

povinná  sprístupňovať informácie.

     Základná škola Š. M Daxnera v Rimavskej Sobote má právnu subjektivitu na základe zriaďovacej listiny č. j. 2002/24080 – 00010 vydanej Okresným úradom v Rimavskej Sobote dňa 04.04.2002 a dodatkom k zriaďovacej listine číslo 7 vydanej Mestom Rimavská Sobota dňa 1.7.2002. 

   Zriaďovateľom školy je od 01.07.2002 v zmysle § 4 ods.1 a 2 zákona č.542/1990 Zb. o štátnej správe v školstve a školskej samospráve v znení neskorších predpisov Mesto Rimavská Sobota.

     V zmysle uvedených dokumentov je škola plne organizovaná s ročníkmi 
1.	– 9., je samostatnou rozpočtovou organizáciou napojenou na štátny rozpočet. Škola poskytuje základné vzdelanie v teritóriu pôsobnosti zriaďovateľa. Zabezpečuje rozumovú výchovu v súlade so zásadami vlastenectva, humanity, demokracie a poskytuje mravnú, estetickú, zdravotnú, telesnú, ekologickú výchovu a alternatívnu možnosť voľby etickej a náboženskej výchovy.

     Súčasťou školy je aj školský klub detí a zariadenie školského stravovania, ktorých zriaďovateľom je Mesto Rimavská Sobota a sú napojené na jeho rozpočet. Rodičia sú povinní prispievať stanovenou finančnou sumou na prevádzku školského klubu detí a uhrádzajú náklady na potravinové suroviny v školskom stravovacom zariadení. Ostatné náklady uhrádza Mesto Rimavská Sobota a preto sú napojené na jeho rozpočet. 

     Štatutárnym orgánom školy je riaditeľ, ktorého do funkcie vymenúva na návrh rady školy primátor Mesta Rimavská Sobota. Riaditeľ školy riadi činnosť školy, školského klubu detí a zariadenia školského stravovania.
     Organizačná štruktúra školy a plán rozmiestnenia jednotlivých priestorov sú dostupné každému návštevníkovi školy  hneď po vstupe do jej priestorov na vývesnej tabuli. Pri orientácii v rozľahlých školských priestoroch pomôže pracovník vykonávajúci službu vo vstupnom vestibule budovy  a  orientačné tabule na viacerých miestach školy.

     Okrem týchto základných informácii škola poskytuje všetky dostupné informácie denne od 08:00 do 15:00 hodiny v priestoroch riaditeľstva školy na základe predloženej písomnej žiadosti o poskytnutie informácie. Tlačivo písomnej žiadosti na požiadanie škola poskytne bezplatne. V tom istom čase a na tom istom mieste je možné podať aj návrh, podnet, sťažnosť alebo iné podanie. Po akceptácii podanej písomnej žiadosti táto môže byť vybavená ihneď, najneskôr však do 30 dní od jej podania, určeným spôsobom – ústne, písomne alebo elektronickou formou.

Úhrada za poskytnutie kopírovacích služieb a služieb súvisiacich s poskytovaním informácií je nasledovná:
1)	  2.- Sk za kópiu na jednej strane formátu A 4,
2)	  3.- Sk za kópiu na oboch stranách formátu A 4,
3)	  4.- Sk za kópiu na jednej strane formátu A 3,
4)	  7.- Sk za kópiu na oboch stranách formátu A 3,
5)	  50.- Sk za jeden kus diskety 3,5“,
6)	  120.- Sk za jeden CD ROM,
7)	  slovná informácia je bezplatná.

      Úhrada podľa druhu  poskytnutej informácie sa platí pri jej poskytnutí a určení výšky platby  priamo do pokladne školy na základe príjmového dokladu. V odôvodnených prípadoch môže byť úhrada odpustená.
      Škola je povinná dodržiavať všetky právne a iné normy a predpisy pri poskytovaní informácií a riešení všetkých ostatných podaní. 

     V zmysle citovaného zákona o slobodnom prístupe k informáciám je riaditeľ školy ako štatutárny zástupca povinný zverejniť nasledovné informácie:

Meno riaditeľa školy:                            Stanislav ČOP, RNDr.
Dátum vymenovanie do funkcie :         26.jún 2006
Dátum nástupu do funkcie :                  01.júl 2006
Platové zaradenie:
- platová trieda  (tarifa                                     11.
- platové navýšenie                               24% nad sumu tarifnej triedy
- príplatok za riadenie                           od 12% do 40% z platovej triedy
- osobný príplatok                                 6% z platovej triedy.

     Informácie z činnosti školy a výsledkov jej práce sú súčasťou tejto internetovej stránka školy – www.zsclemrs.edu.sk. Všetky informácie sú sústavne aktualizované a dopĺňané.